SPRÁVA ZO ZAHRANIČNEJ PRACOVNEJ CESTY
27/2015
1.  Účastník ZPC:
Veronika, Hanzelová, Ing., Národné kontaktné body, CVTI SR Lamačská cesta 8/A, 811 04 Bratislava, Národný kontaktný bod Opatrenia v oblasti klímy, životné prostredie, efektívne využívanie zdrojov a suroviny - SC5, AJ
2.  Zahraničná pracovná cesta:
Belgicko, Brusel, 23.-25.2.2015, Centre de Conference Albert Borschette, 36 Rue Froissartstraat –B- 1050 Brussels, cestovné náklady hradené z rozpočtu EK, ostatné CVTI SR
Priebeh cesty: prekročenie Slovensko- Rakúskych hraníc 23.2. o 11:30
	           prekročenie Rakúsko- Slovenských hraníc 25.2. o 22:30
3.  Rámcový program pobytu:
24.2. 10:00-17:00  Fourth meeting of the programme committee for the specific programme implementing Horizon 2020 – the framework programme for research and innovation (2014-2020) – configuration ‘Climate action, environment, resource efficiency and raw materials’ 
25.2. 10:00-17:00 Annual meeting of the Horizon 2020 National Contact Points (NCPs) for Societal Challenge 5 (SC5) 'Climate Action, Environment, Resource Efficiency and Raw Materials'
4.  Stručný priebeh rokovaní, resp.  študijného pobytu:
Agenda PC:
1. Welcome 
2. Approval of the agenda and the minutes
3. Horizon 2020 Work Programme 2014-15 implementation (for information)
•	Calls SC5-WASTE-WATER - Two-stage 2014: Presentation of the final valuation results
•	Calls SC5-WASTE-WATER 2014 – Presentation of the observers' report
4. Horizon 2020 Work Programme 2016-14 (for discussion) 
•	Presentation and discussion of the outline Work Programme 2016-2017
5. Any other business (for information) 
•	Events
6. Date of the future meeting 
•	21 April 2015 
Agenda NCP meeting:
1.	Welcome and introduction 
2.	Horizon 2020 Work Programme 2014-2015
•	Evaluation results Two-stage calls SC5-WASTE-WATER-2014
•	Grant preparation overview
3.	Horizon 2020 Work Programme 2016-2017
•	Overview  
4.	Presentation of the Executive agency for SMEs
5.	Specific NCP issues 
6.	Any Other Business
Dňa 24. februára sa uskutočnilo štvrté zasadnutie programového výboru v konfigurácii Opatrenia v oblasti klímy, životné prostredie, efektívne využívanie zdrojov a suroviny. Na začiatku mítingu v krátkosti prezentovali predbežné výsledky hodnotenia projektov z výziev SC5-WASTE-WATER - Two-stage 2014. Podrobnejšie výsledky boli poslané delegátom členských štátov. 
Súčasťou prezentácie výsledkov bola prezentácia správy nezávislých hodnotiteľov. Celkovo hodnotiaci proces pokladali za veľmi dobre pripravený a implementovaný. Správa upozorňuje, že v niektorých prípadoch široko koncipovaných textov výziev, nie je špecifikované, či treba pokryť celý rozsah alebo len niektoré body. Dopady v niektorých výzvach neboli dostatočne špecifikované. Experti upozornili Komisiu na potrebu dodržiavania jednotného jazyku v celom WP. V niektorých prípadoch dochádzalo k zámene niektorých podobných, ale nie rovnocenných výrazov v texte výziev. Prípadne chýbali jasné definície používaných výrazov.
Komisia prezentovala prvý návrh pracovného programu (Work programme WP) na roky 2016-17. Komisia sa v ďalšom programovom období chce sústrediť na „ozelenenie ekonomiky“, systematické eko-inovácie a cyklické hospodárstvo, v rámci projektov na veľké demonštračné projekty. Témy v pracovnom programe budú rozdelené do nasledujúcich výziev: systemické eko-inovácie/ cyklické hospodárstvo; riešenia na prírodnej báze; klimatické služby a inteligentná Európa v oblasti klímy; systémy pozorovania Zeme; kultúrne dedičstvo pre trvalo udržateľný rast;  voda; suroviny. SC5 prispeje do oblastí LEIT - pozorovania Zeme, SME instrument, Fast Track to Innovation, SC3. 
Komisia v priebehu prvého polroka 2015 vypracuje návrh WP 2016-17 (konzultácie s členskými štátmi, s poradnými skupinami, medzirezortné konzultácie). Finálny WP bude predmetom schvaľovania členskými štátmi na jeseň 2015. Prvé kolo písomných pripomienok členských štátov k WP končí 11. marca.
Ďalšie stretnutie PC SC5 bude 21. apríla 2015.  
Dňa 25. februára sa uskutočnil každoročný tréning národných kontaktných bodov pre programovú oblasť Opatrenia v oblasti klímy, životné prostredie, efektívne využívanie zdrojov a suroviny. Stretnutiu predchádzalo neformálne stretnutie národných kontaktných bodov pre oblasť SC5 zúčastnených na tematickom projekte NCPs CaRE. Koordinátorka Shilpi Saxena prezentovala aktivity projektu, jednotlivé pracovné balíky.
Na tréningu zástupcovia Komisie prezentovali výsledky hodnotenia projektov v SC5, prípravná fáza na podpis grantovej dohody. Nasledovala diskusia na tému, akým spôsobom môže Komisia efektívnejšie komunikovať a odovzdávať informácie NCP. Z diskusie vyplynulo, že NCP by privítali častejšie školenia ohľadom tém SC5, ako aj z prierezových oblastí, ako aj jasný vstupný bod, ktorý v prípade potreby môžeme priamo kontaktovať. Komisia ubezpečila NCP, že zachováva „no wrong door policy“. 
V stručnosti sa prezentoval pripravovaný WP 2016-17, úlohy EASME v Horizonte 2020.
Prezentovali sa úlohy, časový harmonogram a ciele NCPs CaRE. Projekt má naplánovaný Kick off Meeting na jún 2015 v Berlíne. 
Komisia podala bližšie informácie o účasti Švajčiarska v Horizonte 2020 (prvý pilier ako asociovaná krajina, druhý a tretí pilier ako tretia krajina do roku 2016).
5.  Odporúčané závery:
Kontaktovať národného delegáta a oboznámiť ho s prijatými závermi. Účasť na premítingoch na zjednotenie stratégií s ostatnými štátmi.
6.   Prehľad prinesenej dokumentácie a miesto jej uloženia
Prezentácie sú dostupné na CIRCABC v skupine SC5 Programme Committee, v papierovej podobe v kancelárii národných kontaktných bodov.
7.   Osobitne vyhodnotený očakávaný prínos ZPC
Prínosom z cesty bolo stretnutie a zoznámenie sa s členmi programového výboru, nielen členských štátov, ale aj členov EK.
8.    Spôsob zverejnenia výsledkov ZPC, prenos získaných informácií
Súhlasím zo zverejnením správy zo ZPC na webovej stránke.
Súhlasím so zverejnením správy na internete

Správu vypracoval: Ing. Veronika Hanzelová		                  ......................................
Dátum: 2.3.2015
								
Správu schválil:  prof. RNDr. Ján TURŇA, CSc., generálny riaditeľ  ......................................